Fyrirtæki um allan heim eru að móta og innleiða umhverfisstefnu með það að markmiði að minnka sóun , nýta auðlindir betur og axla þannig ábyrgð fyrir framtíðina . Umhverfisstefna snertir alla starfsemi fyrirtækisins og er því mikil áskorun fólgin bæði í mótun og innleiðingu , þ.e. að framfylgja stefnunni . Mikilvægt er að virkja starfsmenn til að geta samstillt aðgerðir og fá starfsmenn til að breyta hegðun . Ávinningur við innleiðingu á umhverfisstefnu er m.a. : Betri afkoma : Minni sóun og betri nýting á auðlindum skilar sér í betri rekstrarniðurstöðum fyrir utan mikilvægi þess að vinna gegn loftslagsbreytingum . Aukið stolt og starfsánægja : Það veldur mörgu starfsfólki vanlíðan að horfa upp á sóun á sínum vinnustað . Minni sóun og aukin umhverfisvernd skila sér í stoltara og ánægðara starfsfólki . Bætt ímynd : Fólk beinir í auknum mæli viðskiptum sínum til þeirra sem standa sig vel í umhverfismálum . Árangursrík innleiðing er því gríðarlega mikilvæg fyrir verslun og þjónustu . Kynning : Af hverju umhverfisstefna ? Farið yfir stefnumótunar ferlið . Umhverfisstefna : Farið verður yfir uppbyggingu umhverfisstefnu og hvað þarf að vera til staðar í henni . Greindir verða innri og ytri hagsmunaaðilar . Hópastarf : Skilgreindir verða þættir sem vinna þarf með , s.s. endurvinnsla , heitt vatn , rafmagn , umbúðir o.s.frv . Verkefni í hverjum flokki skilgreind og hannaðir matsrammar til að meta framkvæmd . Innleiðing : Breytingastjórnun . Hvernig komum við umhverfisstefnu í framkvæmd ? Tilbúinn grunnur að umhverfisstefnu fyrir skrifstofustarfsemi Skilgreindir verða helstu flokka sem vinna þarf með ( s.s. endurvinnslu , orku , samgöngur o.s.frv. ) . Grunnur að verkefnum og matsrömmum sem fyrirtækið getur nýtt við innleiðingu . Haldnar verða 4 vinnustofur sem hugsaðar eru fyrir mismunandi starfsemi : Þriðjudaginn 14. janúar kl. 9 - 12 : Skrifstofustarfsemi Unnið verður að umhverfisstefnu fyrir fyrirtæki með starfsemi sem rúmast getur innan skilgreiningar skrifstofustarfsemi . Þetta getur átt við velflest fyrirtæki þar sem skrifstofustarfsemi er oftast hluti af starfseminni . Mögulegt er að sækja fleiri en eina vinnustofu eftir eðli starfsemi fyrirtækisins . T.d. geta verslunarfyrirtæki sótt bæði þessa vinnustofu til að móta umhverfisstefnu fyrir skrifstofuhluta starfseminnar og næstu vinnustofu sem ætluð er verslun þar sem farið er yfir aðra hluti sem snúa sérstaklega að verslunarhluta starfseminnar . Hún hefur yfirgripsmikla reynslu bæði úr menntageiranum og úr atvinnulífinu . Kjartan hefur víðtæka reynslu sem framkvæmdastjóri og frumkvöðull og hefur einnig starfað víða í Evrópu og á Íslandi við ráðgjöf á innleiðingu og framkvæmd áætlanagerða í fyrirtækjum á sviði samfélagslegrar ábyrgðar , sjálfbærni og nýsköpunar . Kjartan hefur víðtæka reynslu á sviði rannsókna á samfélagslegri ábyrgð fyrirtækja , en rannsóknir hans fela meðal annars í sér skoða hvort að fyrirtæki hafi hagsmuni af því að innleiða og móta stefnu fyrirtækja um samfélagslega ábyrgð og sjálfbærni . BravoEarth er íslenskt nýsköpunarfyrirtæki með hugbúnaðarlausn sem ætlað er að auðvelda litlum og meðalstórum fyrirtækjum að móta og innleiða umhverfisstefnu í starfsemi sinni . ATH ! SVÞ og BravoEarth áskilja sér rétt til að aflýsa vinnustofunni ef ekki er næg þátttaka .